stanford-oval/wikipedia huggingface dataset:
รายชื่อจังหวัดที่เข้าร่วมมิสยูนิเวิร์สไทยแลนด์
แหล่งข้อมูลอื่น

GrandTV ที่ยูทูบ
มิสยูนิเวิร์สไทยแลนด์ ที่อินสตาแกรม
มิสยูนิเวิร์สไทยแลนด์ ที่เฟซบุ๊ก
มิสยูนิเวิร์สไทยแลนด์ ที่ติ๊กต็อก
| ด ค กมิสยูนิเวิร์สไทยแลนด์ |
| --- | --- |
มิสยูนิเวิร์สไทยแลนด์:  2012  2013  2014  2015  2016  2017  2018  2019  2020  2021  2022  2023  2024  2025 
มิสไทยแลนด์ยูนิเวิร์ส:  2000  2001  2002  2003  2004  2005  2006  2007  2008  2009  2010  2011 
รายละเอียด:  ผู้ครองตำแหน่ง  รองชนะเลิศ  รางวัลพิเศษ  จังหวัด 
| ด ค กผู้ดำรงตำแหน่งมิสยูนิเวิร์สไทยแลนด์ |
| --- | --- |
 กุลธิดา เย็นประเสริฐ (2543)  วรินทร ผดุงวิถี (2544)  จันจิรา จันทร์โฉม (2545)  เยาวลักษณ์ ไตรสุรัตน์ (2546)  มรกต กิตติสาระ (2547)  ชนันภรณ์ รสจันทน์ (2548)  ไอยวริญท์ โอสถานนท์ (2549)  ฟ้ารุ่ง ยุติธรรม (2550)  กวินตรา โพธิจักร (2551)  ชุติมา ดุรงค์เดช (2552)  ฝนทิพย์ วัชรตระกูล (2553)  ชัญษร สาครจันทร์ (2554)  ณัฐพิมล นาฏยลักษณ์ (2555)  ชาลิตา แย้มวัณณังค์ (2556)  เวฬุรีย์ ดิษยบุตร* (2557)  อนิพรณ์ เฉลิมบูรณะวงศ์ (2558)  ชลิตา ส่วนเสน่ห์ (2559)  มารีญา พูลเลิศลาภ (2560)  โศภิดา กาญจนรินทร์ (2561)  ปวีณสุดา ดรูอิ้น (2562)  อแมนด้า ออบดัม (2563)  แอนชิลี สก็อต-เคมมิส (2564)  แอนนา เสืองามเอี่ยม (2565)  แอนโทเนีย โพซิ้ว (2566)  สุชาตา ช่วงศรี (2567) 
* สละตำแหน่ง
| ด ค กจังหวัดที่เข้าร่วมการประกวดมิสยูนิเวิร์สไทยแลนด์ |
| --- | --- |
เมืองหลวง:  กรุงเทพมหานคร 
ภาคเหนือ:  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว 
ภาคตะวันตก:  กาญจนบุรี  ตาก  ประจวบคีรีขันธ์  เพชรบุรี  ราชบุรี 
ภาคใต้:  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี
โรงเรียนสันกำแพง

| โรงเรียนสันกำแพง |
| --- | --- |
Sankamphaeng School

ที่ตั้ง
เลขที่ 172 หมู่ 7 ถนนคชสาร ตำบลทรายมูล อำเภอสันกำแพง จังหวัดเชียงใหม่ 50130 ประเทศไทย 
ข้อมูล
ชื่ออื่น: ส.ก.
ประเภท: โรงเรียนรัฐบาล  โรงเรียนมัธยมศึกษาขนาดใหญ่ แบบสหศึกษา
คติพจน์: บาลี: สมคฺคนํ ตโป สุโข (ความสามัคคีในหมู่คณะ ย่อมนำประโยชน์สุขมาให้)
สถาปนา: 17 พฤษภาคม พ.ศ. 2494; 73 ปีก่อน (2494-05-17)
ผู้ก่อตั้ง: กรมสามัญศึกษา
เขตการศึกษา: เชียงใหม่
หน่วยงานกำกับ: สำนักงานเขตพื้นที่การศึกษามัธยมศึกษาเชียงใหม่
รหัส: 1050131011
ผู้อำนวยการ: นายวุฒไกร วรรณการ
จำนวนนักเรียน: 2,790 คน (2565)
ภาษาที่ใช้เป็นสื่อการสอน: ภาษาที่มีการเรียนการสอน  ภาษาไทย  ภาษาอังกฤษ  ภาษาจีน  ภาษาฝรั่งเศส  ภาษาญี่ปุ่น
สี:    เหลือง-แดง
เพลง: มาร์ช สันกำแพง  สันกำแพงแดนดินถิ่นสวรรค์ พวกเรานั้นรักกันฉันน้องพี่ เลือดเหลืองแดงเรารักสามัคคี โอบอ้อมอารีรักใคร่ฝังใจเรา การศึกษาเล่าเรียนเราเพียรฝึก เราสำนึกทุกคราว่าหน้าที่ การกีฬาเก่งกล้ารุกราวี รู้ชั่วดีรู้แพ้และอภัย ต้นหูกวางงามเด่นเห็นประจักษ์ สัญลักษณ์สันกำแพงคือแห่งนี้ ชาติ ศาสนา ราชา ราชินี เราภักดียึดมั่นเป็นขวัญใจ  สันกำแพงแดนดินถิ่นศึกษา นามสมญาวิชาการสถานที่ นาม ส.ก.กระเดื่องเฟื่องธานี เรายอมพลีแม้ชีวีเพื่อสันกำแพง
เว็บไซต์: www.skpcm.ac.th
โรงเรียนสันกำแพง (อักษรย่อ : ส.ก.; อังกฤษ: Sankamphaeng School, SKP) เป็นโรงเรียนมัธยมศึกษาขนาดใหญ่ในจังหวัดเชียงใหม่ เปิดสอนแบบสามัญศึกษา ระดับชั้นมัธยมศึกษาตอนต้น-ตอนปลาย สังกัดสำนักงานเขตพื้นที่การศึกษามัธยมศึกษาเชียงใหม่ กรมสามัญศึกษา กระทรวงศึกษาธิการ
ประวัติ

โรงเรียนสันกำแพงเดิมเป็นโรงเรียนมัธยมสายสามัญ สังกัดกรมสามัญศึกษา กระทรวงศึกษาธิการ ได้รับอนุมัติให้เปิดสอนครั้งแรก เมื่อวันที่ 17 พฤษภาคม 2494 โดยใช้ห้องเรียนชั่วคราวที่วัดสันกำแพง (วัดสันเหนือ) ต่อมาได้ย้ายมาตั้งอยู่ในพื้นที่ติดกับโรงเรียนบ้านสันกำแพง ในพื้นที่ 9 ไร่ 84 ตารางวา ตั้งอยู่ หมู่ที่ 6 ตำบลสันกำแพง อำเภอสันกำแพง จังหวัดเชียงใหม่ ผู้บริหารโรงเรียนคนแรกคือ นายสุเมธ ชินวัตร รักษาการในตำแหน่งครูใหญ่ เปิดสอนชั้นมัธยมศึกษาปีที่ 1 ถึงชั้นมัธยมศึกษาปีที่ 3 มีครูจากโรงเรียนประถมศึกษามาช่วยสอนอีก 3 คน ต่อมากระทรวงศึกษาธิการอนุมัติให้เปิดเป็นทางการให้ชื่อว่า “โรงเรียนสันกำแพง” และได้แต่งตั้ง นายเจือ วงศ์ภูธร ครูโรงเรียนยุพราชวิทยาลัย มาดำรง ตำแหน่งครูใหญ่ เมื่อวันที่ 3 กันยายน พ.ศ. 2494 พ.ศ. 2514 โรงเรียนได้รับงบประมาณจัดซื้อที่ดินพร้อมสร้างอาคารเรียนใหม่ในพื้นที่ติดกับสถานีอนามัยสันกำแพง ตั้งอยู่เลขที่ 172 หมู่ 7 ถนนคชสาร ตำบลทรายมูล อำเภอสันกำแพง จังหวัดเชียงใหม่ ซึ่งปัจจุบันมีพื้นที่ 57 ไร่ 3 งาน 68 ตารางวาพ.ศ. 2515 ในสมัยของนายถนอม สังข์พิทักษ์ เป็นอาจารย์ใหญ่ โรงเรียนได้ย้ายมาอยู่ที่พื้นที่ใหม่ที่จัดซื้อไว้ และทำพิธีเปิดอาคารเรียนเมื่อวันที่ 24 สิงหาคม 2515
ปัจจุบันโรงเรียนสันกำแพง สังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษามัธยมศึกษา เขต 34 ได้ผ่านการประเมินเป็นโรงเรียนต้นแบบหนึ่งอำเภอหนึ่งโรงเรียนในฝัน เมื่อวันที่ 5 มีนาคม 2548 เปิดสอนระดับชั้นมัธยมศึกษาปีที่ 1 – 6 และปัจจุบันโรงเรียนได้รับคัดเลือกเป็นโรงเรียนมาตรฐานสากล (World Class Standard School) รุ่นที่ 1 ปีการศึกษา 2553
มะนาว

ระวังสับสนกับ เลมอน
| มะนาว |
| --- | --- |

มะนาว

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Sapindales
วงศ์:: Rutaceae
สกุล:: Citrus
สปีชีส์:: C.  aurantifolia
ชื่อทวินาม
Citrus aurantifolia Swing.

มะนาว เป็นพืชชนิดหนึ่ง ผลมีรสเปรี้ยว จัดอยู่ในสกุลส้ม (Citrus) ผลสีเขียว เมื่อสุกจัดจะเป็นสีเหลือง เปลือกบาง ภายในมีเนื้อแบ่งเป็นกลีบ ชุ่มน้ำมาก นับเป็นพืชที่มีคุณค่า นิยมใช้เป็นเครื่องปรุงรส นอกจากนี้ยังถือว่ามีคุณค่าทางโภชนาการและทางการแพทย์ด้วย
ลักษณะทั่วไป

ผลมะนาวโดยทั่วไปมีขนาดเส้นผ่านศูนย์กลางประมาณ 4 – 4.5 เซนติเมตร ต้นมะนาวเป็นไม้พุ่มเตี้ย สูงเต็มที่ราว 5 เมตร ก้านมีหนามเล็กน้อย มักมีใบดก ใบยาวเรียวเล็กน้อย คล้ายใบส้ม ส่วนดอกสีขาวอมเหลือง ปกติจะมีดอกผลตลอดทั้งปี แต่ในช่วงหน้าแล้ง จะออกผลน้อย และมีน้ำน้อย
มะนาวเป็นพืชพื้นเมืองในภูมิภาคเอเชียตะวันออกเฉียงใต้ ผู้คนในภูมิภาคนี้รู้จัก และใช้ประโยชน์จากมะนาวมาช้านาน น้ำมะนาวนอกจากใช้ปรุงรสเปรี้ยวในอาหารหลายประเภทแล้ว ยังนำมาใช้เป็นเครื่องดื่ม ผสมเกลือ และน้ำตาล เป็นน้ำมะนาว ซึ่งเป็นที่รู้จักกันดีทั้งในประเทศไทย และต่างประเทศทั่วโลก นอกจากนี้เครื่องดื่มแอลกอฮอล์บางชนิดยังนิยมฝานมะนาวเป็นชิ้นบาง ๆ เสียบไว้กับขอบแก้ว เพื่อใช้แต่งรส
ในผลมะนาวมีน้ำมันหอมระเหยถึง 7% แต่กลิ่นไม่ฉุนอย่างมะกรูด น้ำมะนาวจึงมีประโยชน์สำหรับใช้เป็นส่วนผสมน้ำยาทำความสะอาด เครื่องหอม และการบำบัดด้วยกลิ่น (aromatherapy) หรือน้ำยาล้างจาน ส่วนคุณสมบัติที่สำคัญ ทว่าเพิ่งได้ทราบเมื่อไม่ช้านานมานี้ (ราวคริสต์ศตวรรษที่ 19) ก็คือ การป้องกันและรักษาโรคลักปิดลักเปิด ซึ่งเคยเป็นปัญหาของนักเดินเรือมาช้านาน ภายหลังได้มีการค้นพบว่าสาเหตุที่มะนาวสามารถช่วยป้องกันโรคลักปิดลักเปิด เพราะในมะนาวมีไวตามินซีเป็นปริมาณมาก
มะนาวมีน้ำมันหอมระเหยที่ให้กลิ่นสดชื่น เพราะมีส่วนประกอบของสารซิโตรเนลลัล (Citronellal) ซิโครเนลลิล อะซีเตต (Citronellyl Acetate) ไลโมนีน (Limonene) ไลนาลูล (Linalool) เทอร์พีนีออล (Terpeneol) ฯลฯ รวมทั้งมีกรดซิตริค (Citric Acid) กรดมาลิก (Malic Acid) และกรดแอสคอร์บิก (Ascorbic Acid) ซึ่งถือเป็นกรดผลไม้ (AHA : Alpha Hydroxy Acids) กลุ่มหนึ่ง เป็นที่ยอมรับว่าช่วยให้ผิวหน้าที่เสื่อมสภาพหลุดลอกออกไป พร้อม ๆ กับช่วยกระตุ้นการสร้างเซลล์ใหม่ ๆ ช่วยให้รอยด่างดำหรือรอยแผลเป็นจางลง
ชื่อของมะนาว

มะนาวก็เหมือนกับส้มทั้งหลาย ที่มีปัญหาในการจัดหมวดหมู่และแยกแยะทางอนุกรมวิธาน สำหรับชื่อวิทยาศาสตร์ที่คุ้นเคยของมะนาว ก็คือ Citrus aurantifolia Swingle หรือ "Citrus aurantifolia" ( Christm & Panz ) Swing." แต่ยังมีชื่ออื่น ๆ อีก ดังนี้
สำหรับชื่อสามัญนั้น ในหลายภาษาก็เรียกชื่อแตกต่างกันไป เช่น ในภาษาอังกฤษ เรียก Mexica lime, West Indian lime, และ Key lime หรือเรียก lime สั้น ๆ ก็ได้ สาเหตุที่มีหลายชื่ออาจเป็นเพราะเป็นพืชต่างถิ่น จึงไม่มีชื่อดั้งเดิมในภาษานั้น ๆ ทำให้เกิดการเสนอชื่ออื่น ๆ มาหลายชื่อก็เป็นได้ ส่วนในประเทศไทยยังเรียกอีกหลายชื่อ เช่น โกรยชะม้า, ปะนอเกล, ปะโหน่งกลยาน, มะนอเกละ, มะเน้าด์เล, มะลิ่ว, ส้มมะนาว, ลีมานีปีห์, หมากฟ้า
อนึ่ง คำว่า เลมอน (lemon) ในภาษาอังกฤษ หมายถึง ผลส้มอีกชนิดหนึ่ง ที่หัวท้ายมน ไม่ใช่ผลกลมอย่างมะนาวที่เรารู้จักกันดี สำหรับ มะนาวเทศ (Triphasia trifolia) นั้น เป็นพืชในวงศ์เดียวกัน (Rutaceae) กับมะนาว แต่ต่างสกุล ส่วน มะนาวควาย หรือ ส้มซ่า (Citrus medica Linn. Var. Linetta.) เป็นพืชสกุลส้มเช่นเดียวกัน แต่ต่างชนิด (สปีชีส์) กัน
ส้มนาวเป็นภาษาใต้ที่ใช้เรียกมะนาว เช่นเดียวกับทางภาคอีสานเรียกผลไม้บางอย่างว่า"บัก"ในการขึ้นต้น เช่นบักม่วงที่หมายถึงมะม่วง คำว่าส้มในภาษาใต้จะใช้เรียกผลไม้บางชนิดที่มีรสเปรี้ยว อย่าง ส้มนาว ส้มขาม เป็นต้น
พันธุ์ที่นิยมปลูกในประเทศไทย

มะนาวไข่ ผลกลม หัวท้ายยาว มีสีอ่อนคล้ายไข่เป็ด ขนาด 2-3 เซนติเมตร เปลือกบาง
มะนาวแป้น ผลใหญ่ ค่อนข้างกลมแป้น เปลือกบาง มีน้ำมาก นิยมใช้บริโภคมากกว่าพันธุ์อื่น ๆ ในเชิงพาณิชย์จะปลูก มะนาวพันธุ์แป้นรำไพ พันธุ์แป้นรำไพ2 พันธุ์แป้นดกพิเศษ สามารถบังคับให้ออกฤดูแล้งได้ง่าย
มะนาวหนัง ผลอ่อนกลมยาวหัวท้ายแหลม เมื่อโตเต็มที่ผลจะมีลักษณะกลมค่อนข้างยาว มีเปลือกหนา ทำให้เก็บรักษาผลได้นาน
มะนาวทราย ทรงพุ่มสวยใช้เป็นไม้ประดับ ให้ผลตลอดปีแต่ไม่ค่อยนิยมบริโภค เพราะน้ำมีรสขมเจือปน
มะนาวพันธุ์อื่น ๆ ได้แก่ มะนาวตาฮิติ, มะนาวหวาน, มะนาวปีนัง, มะนาวโมฬี, มะนาวพม่า, มะนาวเตี้ย และมะนาวหนัง เป็นต้น (มะนาวบางพันธุ์อาจเรียกได้หลายชื่อ แต่ในที่นี้ไม่ได้สืบค้นเพื่อจำแนกเอาไว้)
สรรพคุณทางยา

มะนาวเป็นผลไม้ที่มีกรดอินทรีย์หลายชนิด เช่น กรดซิตริก กรดมาลิก วิตามินซี จากน้ำมะนาว ส่วนน้ำมันหอมระเหยจากผิวมะนาว มีวิตามินเอและซี ทั้งยังมีธาตุแคลเซียมและฟอสฟอรัสสูงกว่าในน้ำมะนาวอีกด้วย
มะนาวมีประโยชน์ใช้เป็นยาสมุนไพร ขับเสมหะ แก้ไอ เลือดออกตามไรฟัน เหงือกบวม
สำนวนเกี่ยวกับมะนาว

มะนาวไม่มีน้ำ หมายถึง พูดไม่น่าฟัง ไม่ไพเราะ ไม่รื่นหู ห้วน ๆ ขาดความนุ่มนวล
องุ่นเปรี้ยว มะนาวหวาน (จากนิทานอีสป แต่ใช้กันมานาน จนรู้สึกราวกับเป็นสำนวนไทยแท้) หมายถึง เลี่ยงที่จะยอมรับในสิ่งที่ตนต้องการ เนื่องจากไม่ประสบความสำเร็จ หรือเป็นไปไม่ได้ และยอมรับสิ่งที่ไม่ต้องการแทน
นอกจากนี้ยังมีการเล่นของเด็ก เรียกว่า "ซักส้าว" ที่มีเนื้อร้องกล่าวถึง "มะนาว" ดังนี้
ดูเพิ่ม

เลมอน และ มะกรูด พืชที่ใกล้เคียงกับมะนาว
แหล่งข้อมูลอื่น

ข้อมูลที่เกี่ยวข้องกับ Citrus aurantiifolia ที่วิกิสปีชีส์
ดอก ใบ และผลมะนาว
รายชื่อจังหวัดที่เข้าร่วมนางสาวไทย

1ในปัจจุบันมีจังหวัดที่เข้าร่วมการประกวดนางสาวไทย เป็นทั้งหมด 77 จังหวัด โดยนางสาวไทยได้เริ่มจัดระบบจังหวัดเป็นครั้งแรกในปีค.ศ. 2019 และต่อมาในปี 2023 โดยผู้ได้รับตำแหน่งสูงสุดจะเป็นตัวแทนประเทศไทยในการเข้าร่วมเวทีการประกวดเวทีระดับนานาชาติ
แหล่งข้อมูลอื่น

เว็บไซต์ทางการ
รายชื่อจังหวัดที่เข้าร่วมนางสาวไทย ที่เฟซบุ๊ก
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024  2025 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ  จังหวัด 
แม่แบบ:จังหวัดที่เข้าร่วมการประกวดนางสาวไทย
วัดนิกรรังสฤษฎิ์

| วัดนิกรรังสฤษฎิ์ |
| --- | --- |

ชื่อสามัญ: วัดนิกรรังสฤษฎิ์, วัดย่านตาขาว
ที่ตั้ง: ตำบลย่านตาขาว อำเภอย่านตาขาว จังหวัดตรัง
ประเภท: วัดราษฎร์
นิกาย: มหานิกาย
เจ้าอาวาส: พระครูนิกรธรรมาทร (ดนัย)
 สถานีย่อยพระพุทธศาสนา
วัดนิกรรังสฤษฎิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านตาขาว อำเภอย่านตาขาว จังหวัดตรัง มีที่ดินตั้งวัดเนื้อที่ 26 ไร่หนึ่งงาน 54 ตารางวา
วัดนิกรรังสฤษฎิ์เดิมวัดนี้มีนามตามชื่อบ้านว่า วัดย่านตาขาว  ตั้งวัดเมื่อวันที่ 10 พฤษภาคม พ.ศ. 2471 โดยมีนางพัด ณ พัทลุง ภรรยาหลวงเกษตรสมบัติ เมืองปะเหลียน ในสมัยที่เมืองปะเหลียนยังขึ้นกับการปกครองเมืองพัทลุง โดยนางพัดได้บริจาคที่ดินให้สร้างวัดประมาณ 50 ไร่ ได้รับพระราชทานวิสุงคามสีมาเมื่อวันที่ 1 ธันวาคม พ.ศ. 2471 เขตวิสุงคามสีมากว้าง 40 เมตร ยาว 80 เมตร วัดนี้ได้มีการพัฒนาสืบต่อมาโดยลำดับ จนได้รับการยกย่องให้เป็นวัดพัฒนาตัวอย่างจากกรมศาสนาเมื่อ พ.ศ. 2511 ด้านการศึกษาทางวัดได้เปิดสอนพระปริยัติธรรมตั้งแต่ พ.ศ. 2491 โรงเรียนพุทธศาสนาวันอาทิตย์เปิดสอนตั้งแต่ พ.ศ. 2510 รวมถึงยังมีโรงเรียนมัธยมสามัญของวัดเปิดสอนตั้งแต่ระดับชั้นอนุบาลจนถึงชั้นมัธยมศึกษาปีที่ 6 และมีหน่วยอบรมประชาชนประจำตำบลตั้งอยู่ที่วัด
พลเอกเกรียงศักดิ์ ชมะนันท์ อดีตนายกรัฐมนตรีได้มาประกอบพิธียกช่อฟ้าอุโบสถหลังใหม่เมื่อ พ.ศ. 2522 และสมเด็จพระสังฆราชเจ้า กรมหลวงชินวราลงกรณเสด็จมาที่วัดนี้เมื่อ พ.ศ. 2523
ชะเอมไทย

| ชะเอมไทย |
| --- | --- |

ต้นชะเอมไทย

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Albizia
สปีชีส์:: A.  myriophylla
ชื่อทวินาม
Albizia myriophylla, Benth 

ใบชะเอมไทย
ชะเอมไทย ชื่อวิทยาศาสตร์ Albizia myriophylla Benth อยู่ในวงศ์ Mimosoideae เป็นไม้ยืนต้นมีสรรพคุณเป็นยาสมุนไพร มีชื่อเรียกทั่วไป  อ้อยช้าง ชะเอมป่า(กลาง) ส้มป่อยหวาน(ภาคเหนือ)  ตาลอ้อย(ตราด) เซาะซูโพ(กะเหรี่ยงแม่ฮ่องสอน) ชะเอมไทยจะแตกต่างจากชะเอมเทศ
ชะเอมไทยเป็นไม้เถาขนาดใหญ่ มีหนาม ใบประกอบแบบขนนกสองชั้น ใบเล็กละเอียดเป็นฝอย คล้ายกับใบส้มป่อยหรือใบกระถิน โคนใบโป่งออก ดอกช่อออกตามปลายกิ่งลักษณะเป็นพู่ สีขาวหอม ก้านช่อดอกยาว เกสรตัวผู้สีขาว มีจำนวนมาก ผลเป็นฝัก เมื่ออ่อนมีสีเขียว แก่แล้วเป็นสีเหลืองหรือน้ำตาลแบน นูนตรงที่มีเมล็ดอยู่มักพบขึ้นอยู่ตามเชิงเขา ดงป่าไม้ หรือป่าเบญจพรรณ พบมากในทางภาคตะวันออกของไทย ปลูกได้โดยการตอนกิ่งหรือเพาะเมล็ด
สรรพคุณ

รากแก้กระหายน้ำ ยาระบาย มีรสหวาน ขับเสมหะ แก้ไอ เลือดออกตามไรฟัน โรคในลำคอ แก้ลม ดอกช่วยย่อยอาหาร ผลขับเสมหะ ใบ ขับเลือดให้ตก เนื้อไม้รสหวาน แก้โรคในลำคอ แก้ลม เลือดออกตามไรฟัน บำรุงกำลัง
แหล่งข้อมูลอื่น

ข้อมูลที่เกี่ยวข้องกับ ชะเอมไทย ที่วิกิสปีชีส์
ไกรเนา

| ไกรเนา  |
| --- | --- |
เทศบาล
   ตราอาร์ม
ที่ตั้งของไกรเนา ในอำเภอการ์มิช-พาร์เทินเคียร์เชิน  
ไกรเนา แสดงแผนที่เยอรมนีไกรเนา แสดงแผนที่รัฐบาวาเรีย
พิกัด:  47°28′34″N 11°01′29″E﻿ / ﻿47.47611°N 11.02472°E﻿ / 47.47611; 11.02472
ประเทศ: เยอรมนี
รัฐ: ไบเอิร์น
จังหวัด: โอเบอร์ไบเอิร์น  
อำเภอ: การ์มิช-พาร์เทินเคียร์เชิน  
พื้นที่
 • ทั้งหมด: 49.38 ตร.กม. (19.07 ตร.ไมล์)
ความสูง: 758 เมตร (2,487 ฟุต)
ประชากร (2020-12-31)
 • ทั้งหมด: 3,443 คน
 • ความหนาแน่น: 70 คน/ตร.กม. (180 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 82491
รหัสโทรศัพท์: 08821
ทะเบียนพาหนะ: GAP
เว็บไซต์: www.grainau.de
ไกรเนา (เยอรมัน: Grainau) เป็นเทศบาลในอำเภอการ์มิช-พาร์เทินเคียร์เชิน ทางใต้ของรัฐไบเอิร์น ประเทศเยอรมนี ติดกับพรมแดนประเทศออสเตรีย
ไกรเนาตั้งอยู่บริเวณตีนเขาซูคชปิทเซอ (Zugspitze) ภูเขาสูงที่สุดในเยอรมนี ซึ่งเป็นส่วนหนึ่งของเทือกเขาแอลป์ นอกจากนี้ยังเป็นที่ตั้งของสถานที่ท่องเที่ยวเชิงธรรมชาติที่สำคัญอย่างทะเลสาบไอพ์เซ (Eibsee)
นายกรัฐมนตรีออสเตรีย

| นายกรัฐมนตรี แห่งสาธารณรัฐออสเตรีย |
| --- | --- |
ตราแผ่นดิน
ธงชาติ
ผู้ดำรงตำแหน่งคนปัจจุบัน คริสเตียน สต็อคเกอร์ ตั้งแต่ 3 มีนาคม ค.ศ. 2025
ฝ่ายบริหารของรัฐบาล คณะรัฐมนตรีแห่งออสเตรีย
การเรียกขาน: Mr. Chancellor (มาตรฐาน) His Excellency (ทางการทูต)
สมาชิกของ: คณะรัฐมนตรี คณะมนตรียุโรป สภาความมั่นคงแห่งชาติ
จวน: ทำเนียบนายกรัฐมนตรี
ที่ว่าการ: ทำเนียบรัฐบาล อินเนอเรอชตัท เวียนนา
ผู้เสนอชื่อ: พรรคการเมือง
ผู้แต่งตั้ง: ประธานาธิบดี
วาระ: ไม่จำกัด
ตราสารจัดตั้ง: รัฐธรรมนูญออสเตรีย
ตำแหน่งก่อนหน้า: มุขมนตรีแห่งจักรวรรดิออสเตรีย
ผู้ประเดิมตำแหน่ง: คาร์ล เร็นเนอร์
สถาปนา: 1 ตุลาคม ค.ศ. 1920
รอง: รองนายกรัฐมนตรี
เงินตอบแทน: 306,446 ยูโรต่อปี
เว็บไซต์: federal-chancellery.gv.at
นายกรัฐมนตรี (เยอรมัน: Bundeskanzler) หรือเรียกอย่างเป็นทางการว่า นายกรัฐมนตรีแห่งสาธารณรัฐออสเตรีย เป็นหัวหน้ารัฐบาลและประธานคณะรัฐมนตรีของสาธารณรัฐออสเตรีย ซึ่งประกอบไปด้วยนายกรัฐมนตรี รองนายกรัฐมนตรี และรัฐมนตรีต่าง ๆ ในขณะที่ประธานาธิบดีมีฐานะเป็นประมุขแห่งรัฐทางพิธีการ คณะรัฐมนตรีถือเป็นฝ่ายบริหารสูงสุดของรัฐบาล
ประเทศออสเตรียใช้การปกครองแบบสาธารณรัฐระบบรัฐสภาซึ่งเป็นระบบรัฐบาลที่อำนาจบริหารทั้งหมดรวมอยู่ที่หัวหน้ารัฐบาล อย่างไรก็ตามในออสเตรียนั้นอำนาจบริหารที่สำคัญสามารถใช้ได้โดยประธานาธิบดีซึ่งจะต้องอยู่ภายใต้คำแนะนำของนายกรัฐมนตรีหรือรัฐมนตรีที่เกี่ยวข้อง นายกรัฐมนตรีจึงจำเป็นต้องได้รับความเห็นชอบจากประธานาธิบดีก่อนจึงสามารถใช้อำนาจบริหารพิเศษได้ อย่างไรก็ตามนายกรัฐมนตรีนั้นไม่ได้ถือเป็นผู้ใต้บังคับบัญชาของประธานาธิบดี
ในด้านนิติบัญญัตินั้นอำนาจของนายกรัฐมนตรีนั้นมีจำกัดโดยขึ้นอยู่กับขนาดของกลุ่มการเมืองในสภา ในกรณีของคณะรัฐมนตรีแบบพรรคร่วมรัฐบาล ตำแหน่งนายกรัฐมนตรีมักจะตกเป็นของหัวหน้าพรรคการเมืองที่มีขนาดใหญ่ที่สุดในสภาแห่งชาติ โดยผู้นำพรรคการเมืองที่สามารถกุมเสียงข้างมากในสภาได้ปกติจะได้รับตำแหน่งเป็นรองประธานาธิบดี
เซอร์รัส เอสอาร์22

| เซอร์รัส เอสอาร์22 |
| --- | --- |
   เอสอาร์22 จี5
ข้อมูลทั่วไป
บทบาท: อากาศยานเบาอเนกประสงค์
ชาติกำเนิด: สหรัฐ
บริษัทผู้ผลิต: เซอร์รัสแอร์คราฟท์
สถานะ: ในประจำการ
จำนวนที่ผลิต: 7,737 ลำ  (ค.ศ. 2023)
ประวัติ
สร้างเมื่อ: ค.ศ. 2001–ปัจจุบัน
พัฒนาจาก: เซอร์รัส เอสอาร์20
เซอร์รัส เอสอาร์22 (อังกฤษ: Cirrus SR22) เป็นอากาศยานเบาอเนกประสงค์หนึ่งเครื่องยนต์ขนาด 4-5 ที่นั่ง ที่ผลิตและออกแบบโดยเซอร์รัสแอร์คราฟท์ตั้งแต่ปี 2001 เอสอาร์22 เป็นรุ่นที่พัฒนาต่อจากเซอร์รัส เอสอาร์20 โดยจะมีปีกขนาดใหญ่ขึ้นความจุเชื้อเพลิงที่สูงขึ้นและมีพลังมากขึ้น 310 แรงม้า (231 กิโลวัตต์)
เอสอาร์22 เป็นเครื่องบินการบินทั่วไปที่ขายดีที่สุดในโลกทุกปีตั้งแต่ปี พ.ศ. 2545 เป็นเครื่องบินที่ผลิตได้มากที่สุดของ GA ผลิตจากวัสดุผสมซึ่งคิดเป็นกว่า 30% ของตลาดเครื่องบินลูกสูบทั้งหมด เซอร์รัส เอสอาร์22 มีระบบร่มชูชีพสำหรับการกู้เหตุฉุกเฉินแบบทั้งเครื่องบินคือ parachute เซอร์รัส Airframe (CAPS) นี้ได้มีส่วนร่วมในความสำเร็จของตลาดและได้ให้มันชื่อ "the plane with the parachute" หรือ เครื่องบินแห่งร่มชูชีพ
การออกแบบและพัฒนา

เอสอาร์22 ซึ่งได้รับการรับรองในเดือนพฤศจิกายน 2543 เป็นรุ่นที่มีประสิทธิภาพมากขึ้นของ เอสอาร์20 ก่อนหน้านี้ เอสอาร์22 เป็นแบบ monoplane แบบปีกต่ำที่ประกอบไปด้วยล้อสำหรับลงจอดที่ไม่สามารถพับเก็บได้ ขับเคลื่อนด้วยเครื่องยนต์ลูกสูบ Continental IO-550-N ที่มีกำลัง 310 แรงม้า (231 กิโลวัตต์) ห้องโดยสารสี่ที่นั่งสามารถเข้าถึงได้ผ่านประตูด้านข้างทั้งสองด้านของลำตัว
เซอร์รัส เอสอาร์22 มีระบบร่มชูชีพ เซอร์รัส Airframe (CAPS) ซึ่งสามารถลดเครื่องบินลงสู่พื้นได้ในกรณีฉุกเฉิน
ในปี 2547 บริษัท ได้เปิดตัว เอสอาร์22 G2 (รุ่น 2) และปี 2550 (รุ่น 3) เอสอาร์22 G3 ทั้งสองถูกกำหนดโดยการปรับเปลี่ยนเฟรม G2 และ G3 ถูกดัดแปลงปีกและล้อสำหรับลงจอด
ในปี 2556 ผู้ผลิตได้แนะนำ เอสอาร์22 G5 (Generation 5) (ไม่มี G4) การเปลี่ยนแปลงที่สำคัญคือการเพิ่มน้ำหนักบรรทุกรวม 3,600 ปอนด์ (1,633 กิโลกรัม) และการจัดวางห้องโดยสารมาตรฐาน 5 ที่นั่ง G5 ได้รับการเปลี่ยนแปลงเพียงเล็กน้อยสำหรับปี 2014 ซึ่งรวมถึงไฟ LED และเบรกเกอร์ Beringer แบบครบวงจร
ในปี 2557 เอสอาร์22 และ เอสอาร์22T เป็นเครื่องบินที่มียอดขายสูงสุดที่มียอดขายสูงสุดในโลกเป็นเวลา 12 ปีติดต่อกัน
ในปี 2016 เซอร์รัส แนะนำการปรับปรุง เอสอาร์ Series รวมถึงการเชื่อมต่อไร้สายบลูทู ธ การเข้าคีย์ไร้สายระยะไกลระบบแสงความสะดวกสบายและสลักประตูที่เข้าถึงได้ง่าย
ในปีพ. ศ. 2560 บริษัท ได้เปิดตัว เอสอาร์22 G6 (Generation 6) โดยมีการอัพเกรดระบบนำทาง
การออกแบบและพัฒนา > รุ่นเทอร์โบ

เซอร์รัส เปิดตัว เอสอาร์22 Turbo ในปี 2006 โดยมีชุดอัพเกรด turonormalizing Tornado Alley ติดตั้งภายใต้ Certificate Supplement Type ประกอบด้วยคู่ turbonormalizers 2 ตัว และ intercoolers 2 ตัว การแปลงใบพัดสามใบที่มีน้ำหนักเบา น้ำหนักของมันจะลดภาระของ เอสอาร์22 เครื่องปรับอากาศสามารถใช้ได้กับ เอสอาร์22 Turbo รุ่นเทอร์โบมีเพดานที่ได้รับการรับรองจาก 25,000 ฟุต (7,600 เมตร) ความเร็วสูงสุด 219 knots (406 กม. / ชม.)
ในปี 2553 เซอร์รัส ได้แนะนำ เอสอาร์22T เครื่องยนต์รุ่นนี้ใช้เครื่องยนต์รุ่น Continental TSIO-550K ซึ่งผลิตได้ 315 แรงม้า (235 กิโลวัตต์) ด้วยอัตราการบีบอัด 7.5: 1 และสามารถทำงานได้กับเชื้อเพลิงออกเทน 94
การออกแบบและพัฒนา > ห้องนักบินแก้ว

เอสอาร์22s และ เอสอาร์20s สร้างขึ้นก่อนปี 2546 ติดตั้งอุปกรณ์อนาล็อกแบบดั้งเดิมและมีจอแสดงผลแบบมัลติฟังก์ชันขนาดใหญ่ 10 นิ้วในเดือนกุมภาพันธ์ 2546 ไซรัสเริ่มให้บริการ เอสอาร์22s กับการแสดงเที่ยวบินหลักของ Avidyne Entegra (PFD) ทำให้เครื่องบินรุ่นแรกของ ชนิดที่มาพร้อมกับห้องนักบินแก้วหลังจากนั้นปีเครื่องมือนี้กลายเป็นอุปกรณ์มาตรฐานในเครื่องบิน เอสอาร์-series ทั้งหมดและช่วยผู้บุกเบิกการใช้ห้องนักบินแก้วในอุตสาหกรรมการบินทั่วไปที่มีน้ำหนักเบา
เมื่อวันที่ 22 พฤษภาคม 2008 เซอร์รัส ได้เปิดเผยห้องนักบินแก้วกระจก เซอร์รัส Perspective (โดย Garmin) ทั้งคู่มีห้องนักบินอยู่ครู่หนึ่ง (ห้องนักบิน Avidyne เป็นอุปกรณ์มาตรฐาน) และหลังจากปี 2551 เอสอาร์22 ก็ถูกขายพร้อมแผงหน้าปัด
ในปี 2009 เซอร์รัส เอสอาร์22 GTS รุ่นที่สามมาพร้อมกับระบบการมองเห็นที่ดีขึ้น (EVS) ซึ่งเป็นเครื่องมือที่มีความยาวคลื่นที่มีความซับซ้อนซึ่งมีทั้งระบบอินฟราเรดและระบบสังเคราะห์
ในปี 2553 EAA AirVenture เซอร์รัส ประกาศแผนการที่จะรับรองระบบ ESP ของ Garmin (ความเสถียรและการป้องกันทางอิเล็กทรอนิกส์) บน เซอร์รัส เอสอาร์22 รวมถึงการป้องกันการบินขั้นสูงที่สามารถรักษาเสถียรภาพของเครื่องบินด้วยการกดปุ่มเพื่อไม่ให้เกิดการหมุนวน
ช่องการบินระบบนำทางของ Garmin Perspective-Plus ได้รับการแนะนำในปีพ. ศ. 2560 โดยมีความเร็วในการประมวลผลที่เร็วขึ้นสภาพอากาศแบบ datalink แบบแอ็คทีฟการจัดการค่าใช้จ่ายความสามารถในการมองเห็นภาพการอัปโหลดฐานข้อมูลไร้สายและอื่น ๆ
การออกแบบและพัฒนา > Flight into known icing

เซอร์รัส ทำการทดสอบเที่ยวบิน Flight into known icing (FIKI) เมื่อวันที่ 12 มกราคม 2552 การเปลี่ยนอุปกรณ์นี้เกี่ยวข้องกับการติดตั้งถังน้ำขนาดใหญ่สำหรับ TKS Ice Protection System และปกป้องพื้นที่ของเครื่องบินมากขึ้น FAA อนุมัติการติดตั้งใหม่ในเดือนเมษายน 2009
ประวัติการดำเนินงาน

Robert Goyer จากนิตยสาร Flying ได้เขียนบทวิจารณ์ในปี 2012 ว่า เซอร์รัส เอสอาร์22 "เป็นเครื่องบินพลเรือนที่มีความซับซ้อนมากที่สุดตัวเดี่ยวที่เคยสร้างมา"
Ryan Campbell ใช้ เอสอาร์22 เพื่อเป็นนักบินที่อายุน้อยที่สุดที่จะบินเดี่ยวทั่วโลก เขาจบการเดินทางที่ประเทศออสเตรเลียในวันที่ 7 กันยายน 2013 เครื่องบิน เอสอาร์-22 Spirit of the Sapphire Coast, ได้รับการแก้ไขโดยการถอดสามที่นั่งและเพิ่มถังลำตัวขนาด 160 แกลลอน (610 ลิตร 130 แกลลอน) สำหรับแกลลอน 250 แกลลอนสหรัฐ (950 ลิตรต่อแกลลอน) ใช้งานได้
ตั้งแต่ปี 2015 ชุด เอสอาร์22 ได้ติดตั้งระบบร่มชูชีพ 53 ครั้งโดยมีผู้รอดชีวิต 107 ราย
รุ่น

เอสอาร์22
รุ่นแรกสุด
รุ่นปรับปรุงใหม่
เอสอาร์22 Turbo G2
ในเดือนกรกฎาคมปี 2549 เซอร์รัส ได้ประกาศให้ เอสอาร์22 ติดเทอร์โบแบบปกติ บางรุ่นได้รับการระบุว่า SE22 G2s ซึ่งติดตั้งคุณลักษณะเพิ่มเติม
เอสอาร์22 G3
ในเดือนกรกฎาคม ปี 2549 ได้มีการขยายความจุเชื้อเพลิงจาก 81 เป็น 92 แกลลอนสหรัฐอเมริกา (310 ถึง 350 ลิตร 67 ถึง 77 กรัมต่อแกลลอน) เส้นใยคาร์บอนไฟเบอร์ที่แข็งแรงและแข็งแรงขึ้น รุ่นอัพเกรดเช่น GTS มาพร้อมกับเข็มขัดนิรภัยและถุงลมนิรภัย
เอสอาร์22T
แนะนำในเดือนมิถุนายน 2010 ด้วยเทอร์โบชาร์จเจอร์ Continental TSIO-550-K ผลิตกำลัง 315 แรงม้า (235 กิโลวัตต์) เครื่องยนต์มีลูกสูบบีบอัดต่ำทำให้อัตราส่วนการอัดลง 7.5 ถึง 1 ทำให้เครื่องยนต์ทำงานได้ดีขึ้นเมื่อใช้น้ำมันเบนซินลดลง 94UL เอสอาร์22T มีความเร็วในการบินสูงสุด 214 kn (396 กม. / ชม.) น้ำหนักบรรทุกเปล่า 2,348 ปอนด์ (1,065 กิโลกรัม)
เอสอาร์22TN
เวอร์ชันของ Tornado Alley เทอร์โบ - normalizing kit เพิ่มให้กับเครื่องยนต์ Continental IO-550-N ที่ผลิตกำลัง 310 แรงม้า (231 กิโลวัตต์)
เมื่อวันที่ 17 มกราคม 2013 เซอร์รัส Aircraft ประกาศให้รุ่นที่สี่ของ เอสอาร์22 และ เอสอาร์22T (ข้าม G4 เป็นชื่อสำหรับเครื่องบินรุ่นใหม่) สิ่งอำนวยความสะดวกรวมถึงการเพิ่มน้ำหนักการบินสูงสุดที่ 200 ปอนด์ (91 กิโลกรัม) และเบรกหลังแยกส่วนรุ่น 60/40 บางตัวก่อนหน้านี้ ADS-B transponder และ Garmin GFC700 autopilot-กลายเป็นอุปกรณ์มาตรฐาน ล้อเลื่อนถูกออกแบบใหม่และรวมถึงประตูเข้าสำหรับวาล์วเครื่องเป่าลม (inflator valve) เซอร์รัส ปรับปรุงร่มชูชีพ ballistic ของเครื่องบินโดยใช้หลังคาที่มีขนาดใหญ่ขึ้นเพื่อคำนวณน้ำหนักของเครื่องบินมีประสิทธิภาพมากขึ้น ความเร็วสูงสุดของ flap เพิ่มขึ้นเป็น 150 knots และเพิ่มอีก 3.5 องศาของส่วนขยาย การเผาไหม้เชื้อเพลิงเพิ่มขึ้นเล็กน้อยที่ความเร็วในการบินอัตราการปีนถูกลดลงความเร็วในการยกของเครื่องบินเพิ่มขึ้นเป็น 80 นอต
 เอสอาร์22 G6
ในเดือนมกราคมปี 2017 แนะนำรุ่น G6 พร้อมความเร็วในการประมวลผล 10 เท่าและไฟท้ายแบบ LED